o
KLUBI 700 Ei-uskova aviopuoliso
Yhtenä yönä Bill Reeser soitti tyttöystävälleen töistä.
Erikoista tässä oli se, että vaimo sattui kuulemaan puhelun.
Bill ja Carolyn Reeser alkoivat seurustella opiskellessaan
Itä-Kentuckyn Yliopistossa.
Bill oli koripallotähti, ja Carolyn rakastui häneen.
Halusin oppia tuntemaan hänet. Yritin kysellä ystäviltäni,
mitä he hänestä tiesivät.
Carolyn oli ainut ihminen, joka jaksoi kuunnella minua
ja välittää minusta vioistani huolimatta.
Opiskelujen jälkeen pari meni naimisiin ja sai tyttären.
Riitelimme siitä, ettei mieheni osallistunut lastenhoitoon.
Vaimoni ja tyttäreni eivät olleet osa elämääni.
En tiennyt, mitä rakkaus on. Avioliitto oli tavallaan kokeilu.
Billin panos ei riittänyt.
Pian Carolyn ymmärsi, ettei heidän avioliittonsa toiminut.
Billin tavattuaan hän oli pannut lapsuuden uskonsa syrjään.
Jumala alkoi vetää minua takaisin. Tunsin sydämeni etsivän häntä.
Aloin ymmärtää, että haluan Jumalan takaisin elämääni.
Ei ollut oikein, että elin ei-uskovan tavoin.
Jotain puuttui.
Carolyn antoi elämänsä uudelleen Kristukselle.
Bill ei halunnut edes kuulla Jumalasta, vaan eli kaksoiselämää.
Hän joi, käytti huumeita ja harrasti salaisia suhteita.
Yhtenä yönä Carolyn kuuli, kun Bill soitti rakastajattarelleen.
Minulle ei ollut tullut mieleenkään, että hän voisi
pettää minua toisten naisten kanssa.
Olin luullut hänen olevan läpeensä rehellinen. Aloimme miettiä eroa.
Minun oli muutettava pois kodistamme.
Tiesin menettäväni vaimoni ja tyttäreni.
Olimme suunnitelleet tapaavamme keskustelemaan avioerosta ja
siitä, kuinka jakaisimme omaisuutemme.
Tiesin, että minun oli ensin saatava rukoustukea.
Pastorini rukoili puolestani ja pyysi Jumalaa antamaan minulle
rauhan, joka ylittää ymmärryksen.
En ollut aikaisemmin kokenut, mitä tuo jae oikeastaan tarkoitti.
Kun pyysin Jumalalta voimaa antaa anteeksi miehelleni,
tunsin aivan kuin Jumala olisi ottanut painon päältäni pois.
Tunsin täyttyväni hänen rakkaudellaan.
Bill oli valmistautunut puhumaan avioerosta, mutta hänen vaimonsa
näytti yhtäkkiä erilaiselta.
Hän ei ole koskaan aikaisemmin seisonut edessäni niin täynnä
varmuutta. Tiesin Jumalan puhuvan minulle hänen kauttansa.
Hän sanoi, että Jumala voi antaa minulle anteeksi kaiken,
ja että hänkin voi.
Hän sanoi voivansa yrittää unohtaa tekoni,
jos minä annan elämäni Jeesukselle.
Ymmärsin ensimmäistä kertaa, että Jumala rakastaa minua kaikista
vioistani huolimatta.
Päätin sinä yönä antaa elämäni Jeesukselle.
Tiesin, että olin vahingoittanut avioliittoamme pahasti.
Päätin taistella avioliittoni puolesta.
Päätin alkaa rakastaa vaimoani ja taistella liittomme puolesta.
En tiennyt, kuinka voisin ikinä luottaa mieheeni uudelleen.
Jumala sanoi, että minun tarvitsi vain luottaa Jumalaan.
Sitten näin, kuinka Bill alkoi etsiä Jumalaa.
Ihminen voi rakastaa toista ihmistä oikein vain silloin, kun hän on
kokenut Jumalan rakkauden hänen poikansa Jeesuksen kautta.
Avioliittomme on nyt hyvin vahva. Rakastamme toisiamme enemmän,
kuin koskaan.
Meillä oli juuri 25. hääpäivä.
Kun Jumala on keskellämme, voimme voittaa kaikki taistelut,
koska hän on voittajamme.
Toivon, että useammat ihmiset antaisivat avioliittonsa Jumalalle,
koska hän voi uudistaa jokaisen avioliiton samoin,
kuin hän uudisti meidänkin liittomme.
Jumalan rakkaus on niin ihmeellistä, ettei se riipu
meidän käyttäytymisestämme.
Me rakastamme toisiamme, mutta asetamme samalla ehtoja.
Jumala taas jahtaa meitä jo silloin, kun elämme vielä synnissä.
Satutamme muita ja satutamme itseämme.
Hän lähettää Henkensä meidän peräämme.
Maailmankaikkeuden Jumala odottaa meidän vastaustamme.
Hän ei vain lähetä meille rakkautta, vaan on itse rakkaus.
Hän on rakkaus ja vastaus elämäsi kysymyksiin.
Olet saattanut turia, niin kuin Bill.
Ehkä olet samassa tilanteessa kuin Carolyn, etkä tiedä,
kuinka voit aloittaa alusta.
Missä tilanteessa oletkin, Jumala haluaa sanoa sinulle yhden asian:
Luota minuun ja tule luokseni.
Kun annamme hänelle elämämme, hän järjestää kaikki asiat niiden
parhaaksi, jotka rakastavat häntä ja ovat hänen tarkoituksensa
mukaan kutsutut.
Emme pyydä häntä toimimaan omien tarpeidemme mukaan.
Rakastamme häntä ja antaudumme hänelle.
Kun teemme niin, kaikki muu asettuu oikealle paikalleen.
Tämä ei saata tapahtua yhdessä yössä. Se on prosessi.
Hän kuitenkin kulkee kanssasi.
Hän on vierelläsi koko prosessin ajan.
Raamattu sanoo, ettei hän ikinä hylkää lapsiaan.
Kysymys kuuluukin, oletko hänen lapsensa?
Oletko antanut elämäsi Jeesukselle, niin kuin Bill ja Carolyn?
Ei riitä, että puolisosi tai vanhempasi seuraavat Jeesusta.
Sanonta kuuluu, ettei Jumalalla ole lapsenlapsia.
Hänellä on vain lapsia.
Jokaisen on lähestyttävä häntä itse.
Voit tehdä sen tänään. Jumala rakastaa sinua.
Hän on odottanut sinua. Hän on lähettänyt Henkensä sinun luoksesi
tuomaan tätä kutsua.
Avaatko sydämesi oven hänelle?
Se on niin yksinkertaista.
Näin voit aloittaa suhteen, joka kestää ikuisuuden.
Pysähdy nyt ja rukoile kanssani.
Isä, kuunnellessani tätä tarinaa tunsin sydämessäni,
että tarvitsen sinua.
Silti sydämeni ja tahtoni sotivat henkeäni vastaan.
En ymmärrä vielä kaikkea, mutta tiedän tarvitsevani sinua.
Tiedän, että tarjoat minulle uutta alkua ja muutosta.
Haluan tunnustaa, että olen syntinen.
Jeesus, tarvitsen pelastajaa.
Kiitän sinua siitä, että maksoit velkani 2000 vuotta sitten tietäen,
että kulkisin omia teitäni ja tekisin syntiä.
Kiitos siitä, että maksoit hinnan.
Anna minulle anteeksi kaikki tekemäni synnit.
Tule elämäni Herraksi. Annan koko elämäni, omaisuuteni,
elämäni ihmissuhteet ja käytöstapani.
Kosketa minua ja muuta minut.
Opeta minulle tapasi. Täytä minut, Pyhä Henki.
Haluan elää sinulle ja viettää ikuisuuden kanssasi.
Pyydän tätä Jeesuksen nimessä, aamen.
Kiitos Terry. Seuraavaksi vastaamme katsojakysymyksiin. Leon kysyy:
"Mitä ihmiset tarkoittavat, kun he puhuvat henkimaailmasta,
johon kuuluu enkeleitä ja demoneja?"
Pian vastaamme tuohon kysymykseen.
Kiusaukset koettelevat jokaista avioliittoa.
Joskus näyttää siltä, ettei ulospääsyä ole.
Minkä Jumala on yhdistänyt, sitä älköön ihminen erottako.
Soita tai kirjoita meille tänään, niin saat elinikäisiä vastauksia.
Seuraavalla vieraallamme on upea todistuskertomus.
Uskon, että Jumala on laittanut juutalaisten sydämiin erityisen
Jumalan tuntemisen nälän.
Stephen Schimmel oli juutalainen, joka kaipasi Jumalaa.
Hän luuli Jumalaa etäiseksi, kunnes sarja ihmeitä todisti toisin.
Hänen viehättävä vaimonsa Rosalba on täällä hänen kanssaan.
Rosalba tuli kuuluisaksi nuorallatanssijana.
Etkö ikinä pudonnut?
En ikinä.
En yrittäisi itse sitä, vaikka kuussa käymisestä haaveilenkin.
Stephen, isäsi oli menestyvä liikemies, mutta ette koskaan
olleet läheisiä.
Hän oli niin keskittynyt työhönsä,
ettei hän osannut elää oikeaa elämää eikä olla isä.
Jokainen lapsi ihailee vanhempiaan ja tarvitsee heidän rohkaisuaan.
He tarvitsevat hyvän esimerkin, jonka mukaan he oppivat elämään.
En koskaan saanut sitä isältäni.
Ajattelit myös, että Jumala oli kylmä ja etäinen.
En oikeastaan tuntenut Jumalaa.
Tiesin hänen olevan olemassa ja tiesin haluavani tietää hänestä,
mutta en silti tiennyt yhtään mitään hänen luonteestaan
tai olemuksestaan.
Juutalaisuus ei anna mahdollisuutta tutustua Jumalaan.
Se antaa vain kaikenlaisia lakeja ja sääntöjä, joita noudattaa.
Henkilökohtainen suhde Jumalaan ei ole edes vaihtoehto.
Kun joku sanoi, että Jeesus on Messias, et halunnut kuunnella.
On ymmärrettävä, että Raamattu on juutalaisuuden perusta.
Jeesuskin saarnasi, että juutalaisuuden ja Jumalan
tuntemisen on perustuttava kirjoituksiin.
Jos ei lue kirjoituksia, ei voi tietää mitään Jumalasta.
Minun oli siis ensin alettava lukea Raamattua ja saatava
raamatunopetusta.
Silloin sain alkaa kokea Jumalan yliluonnollista läsnäoloa.
Kun menit seurakuntaan, joku antoi sinulle lahjan.
Lahjapaketista paljastui tämä koriste,
joka esittää rukoilevia käsiä. Mitä tapahtui, kun kosketit sitä?
Jotain uskomatonta tapahtui, kun kosketin tätä lahjaa.
Sain tämän lahjan joulupäivänä yhdeltä kristityltä.
Se oli yksi kolmesta saamastani lahjasta.
Sain myös villapaidan ja purukumia.
Olin jo miettinyt itsekseni, että jos pyydän Jumalaa apuun,
hän varmasti auttaa minua taloudellisessa tilanteessani.
Jumala tiesi, mitä sydämeni ja henkeni mietti.
Kun avasin paketin ja otin tämän esineen käteeni,
tunsin shokkiaaltojen kulkevan ruumiini läpi.
Aloin itkeä, nostin käteni ylös ja tunnustin syntini.
Sain Pyhän Hengen kasteen.
Tuo jatkui 15 minuutin ajan.
Jumala on todellakin elävä, voimallinen Jumala
joka haluaa ilmaista läsnäoloaan ihmisille.
Sinähän et ollut opiskellut mitään Jumalan läsnäolosta.
Tämä oli kokonaan Jumalan työtä. Saanko jatkaa?
Shokkiaallot siis menivät lävitseni 15 minuutin ajan.
Itkun ja parannuksenteon jälkeen tuli 15 minuuttia kestävä ilo.
Se oli täydellistä iloa.
Sen jälkeen tuli 15 minuuttia kestävä murskaantumisen tunne.
Silloin tein Jeesuksesta Messiaani ja Herrani.
Hän on pysynyt kanssasi siitä lähtien.
Sitten hän toi rinnallesi tämän ihanan naisen.
Hän on elämäni palkinto.
Rukoilin Jumalaa antamaan minulle uskovan naisen, jota rakastaa.
Odotin Jumalaa vastaamaan tuohon rukoukseen.
Vastaus tuli vuonna 1997, kun olin 56-vuotias.
Jumala antoi minulle naisen, joka ymmärsi minua, arvosti minua,
kunnioitti minua ja rakasti minua.
Yllätyitkö, että hän oli trapetsitaiteilija?
Se oli Jumalan huumorintajua.
Sinähän olet ollut jo kerran naimisissa, ja pääsit miehesi
kanssa Sports Illustrated -lehden kansikuvaan.
Esiintymisestänne tehtiin juttu.
Teimme nuorallatanssimistempun ja muita trapetsitemppuja.
Eikö teillä ollut turvaverkkoa? - Ei ollut.
Olimme 12 metrin korkeudessa.
Nuoralla 12 metrin korkeudessa?
Mitä mieltä olit, kun tapasit tämän uskovan juutalaisen miehen?
Hän on jo kokeillut trapetsilla oloa.
Niin kokeilin, kun sinä pakotit.
Niinkö siinä kävi?
Minua ei pelottanut, koska olin turvavaljaissa.
En siis ollut peloton sen takia, että olisin ollut niin taitava.
Se oli nautinnollinen kokemus.
Nautitko siitä? Älkää vain katsojat yrittäkö tätä kotona.
Minkälaisia liiketoimia sinulla on?
Me olimme maailman suurimpia kaiverrustekniikan valmistajia.
Möimme laitteistoa ympäri maailmaa, ja viimein möimme yhtiön.
Silloin jouduin etsimään uutta uraa.
Tarvitsin siihen Jumalan ohjausta.
Kuinka hän johdatti sinua?
Hän opetti minulle, kuinka minun tulisi investoida rahojani.
Hän lupasi antaa minulle kolminkertaisen määrän
omaisuutta entiseen verrattuna.
Hän opetti minut myös antamaan kymmenyksiä.
Minulle tapahtui monia kymmenyksiin liittyviä ihmeitä.
Kutsun itseäni hengelliseksi ja raamatulliseksi juutalaiseksi.
Juutalaiset voidaan jakaa konservatiivi-, ortodoksi-
ja reformijuutalaisiin.
Minä perustan kaiken Raamattuun.
Ovatko muut juutalaiset kohdelleet sinua huonosti?
He luulevat, että minua on petetty.
Minulla oli kaksi mielenkiintoista tapaamista rabbin kanssa.
Kun isäni kuoli, rabbi tuli sanomaan minulle,
etten saisi uskoa Jeesukseen, koska kristinusko on pelkkä farssi.
Kysyin häneltä, saisinko kysyä häneltä yhden kysymyksen.
Kysyin häneltä, kenen hän uskoi Jeesuksen olleen.
Hän sanoi, että Jeesus oli profeetta, joka kuoli ristillä.
Seuraavaksi kysyin, uskoiko hän Mooseksen nähneen Jumalan
Siinain vuorella?
Hän vastasi, että uskoi Mooseksen kokeneen hengellisen kokemuksen.
Hän ei uskonut lainkaan, että Mooses oli nähnyt Jumalan.
Kun äitini kuoli, rabiltani kysyttiin, mikä oli hänen
mielestään tärkeintä Vanhassa testamentissa.
Hänen kirjahyllynsä oli täynnä kirjoja,
jotka etsivät juutalaisuuden ydintä.
Hän vastasi, että Vanhan testamentin tärkein asia
on velvollisuus.
Sanoin, että minun mielestäni Vanhan Testamentin tärkein asia on
käsky rakastaa Jumalaa kaikesta sydämestämme.
Olemme ihailleet tätä kaunista kuvaa kuusta.
Kerro, kuinka otit tämän kuvan.
Otin tämän kuvan Kolumbiassa joulukuussa.
Olin siellä vaimoni ja perheeni kanssa.
Kun näin kuun, halusin heti ottaa siitä kuvan.
Kirjoitimme kuvan alapuolelle tämän tekstin:
Ihmisen tyhmyys saa hänet etsimään tietoja alkuperästään,
mutta Jumala on antanut valittujen ymmärtää ihmisen todellisen
alkuperän mysteerin.
Kaikki alkoi hänestä. Hän puhui, ja Henki teki loput.
Näin saimme tähdet, kuun ja oman maa-planeettamme.
Kiitos, Stephen tuosta.
Rosalba, sinä se olet loistava. Kiitos, kun tulitte vieraiksemme.
Tässä siis Stephen Schimmel kertoi ihmeellisen tarinansa.
Kiitos tuosta hienosta lahjasta. Laitan sen esille hyvään paikkaan.
Seuraavaksi kuulemme, mitä Terryllä on sanottavanaan.
Ned on lähettänyt kysymyksen sähköpostilla.
"Perhekuntani miehet eivät tule toimeen keskenään. Saavatko he
kantaa kaunaa?"
Seison sydämesi ovella ja kolkutan.
Tulen jokaisen miehen, naisen ja lapsen luo.
Ainut toiveeni on, että oppisimme tuntemaan toisemme.
Joku kolkuttaa sydämesi ovea. Hän on Jeesus Kristus.
Kutsutko hänet sisään? Soita tai kirjoita meille tänään.
Sadat ihmiset ovat joutuneet kodittomiksi tulvien
koetellessa Atlantaa.
Yhdellä isoäidillä ei ollut varaa rakentaa uutta kotia.
Fannie Hungerbrook asuu Atlantan lähiössä tyttärensä ja
lapsenlapsensa kanssa.
Hän nautti leppoisista eläkepäivistään,
kunnes rankkasateet saivat Atlantan tulvimaan,
ja monet jäivät ilman kotia.
Fannie asuu alueella, jonka asukkaat eivät voineet
ostaa tulvavakuutusta.
Mitä voimme tehdä? Meillä ei ole rakennustarvikkeita.
Toisena tulvapäivänä tapasin Operaatio Siunauksen ryhmän
ja kysyin heiltä, mitä minun olisi tehtävä.
He lupasivat auttaa minua. Tunsin valtavaa helpotusta.
En osannut enää huolestua mistään.
Operaatio Siunaus ryntäsi apuun.
He pyysivät Fannieta ja perhettä pysymään poissa muutaman
päivän ajan.
Vapaaehtoiset valtasivat kodin ja työskentelivät yötä päivää
saadakseen korjaustyöt valmiiksi.
He asensivat uuden kokolattiamaton, maalasivat seinät ja toivat
uusia huonekaluja.
Kun perhe palasi kotiinsa, he kokivat elämänsä yllätyksen.
Kiitos Jumalalle. Jokaiseen myrskyyn kätkeytyy siunaus,
jos vain jaksaa odottaa.
Arvostan suuresti sitä, mitä Operaatio Siunaus teki.
Rukoilin ja tiesin, että kaikki järjestyy.
Tunsin itseni niin rakastetuksi, että itkin ääneen. Kiitos teille!
Katastrofin iskiessä joutuu usein ensin shokkiin,
ja sitten seuraa kysymys, kuinka siitä selvitään.
Olo tuntuu todella yksinäiseltä, eikä toivoa tai tulevaisuutta näy.
Sitten paikalle saapuu CBN:n Operaatio Siunaus.
Jos olet 700 Clubin jäsen, olet tässä mukana.
Olet mukana auttamassa ympäri maailmaa.
Yhdessä voimme voittaa maailman Jeesukselle.
Vastataanko katsojakysymyksiin?
Leon kysyy: "Mitä tarkoittaa, kun uskovat puhuvat henkimaailmasta?
Onko se jokin erillinen maailma vai osa meidän maailmaamme?"
Se on osa meidän maailmaamme.
Kirjoitin Salainen valtakunta -nimisen kirjan.
Näkyvän todellisuuden takaa löytyy näkymätön todellisuus,
jossa Jumala, enkelit, henget ja demonit asuvat.
Maailmamme menoa ei voi ymmärtää, jos ei ymmärrä tuon näkymättömän
maailman vaikutusta.
Kun ymmärrämme näkymätöntä maailmaa, voimme ymmärtää myös
Jeesuksen toimintaa maan päällä.
Se on osa maailmaamme, vaikka se onkin näkymätön osa.
Seuraavaksi Ned: "Perhekuntani miehet eivät tule toimeen
keskenään ja vetoavat siihen, että Paavali ja Barnabaskin
riitelivät. Onko hyväksyttävää kantaa kaunaa?"
Se ei ole koskaan hyväksyttävää.
Paavalin ja Barnabaan tapauksessa käytettiin kreikan sanaa,
josta englantiin tulee sana paroxysm, kohtaus.
Barnabas halusi ottaa Johanneksen ja Markuksen mukaansa.
Paavali taas ei halunnut laiskimuksia mukaansa.
He eivät päässeet tästä yhteisymmärrykseen,
mutta ei Raamattu sano, ettei riitaa koskaan sovittu.
He vain suuttuivat toisilleen.
Näin he saavuttivat monia ihmisiä.
Jumala käytti sitäkin, mutta se ei oikeuta
anteeksiantamattomuutta.
Susan kysyy: "Jumala on maailman paras taiteilija, koska hän loi
kauneuden. Miksi monet taiteilijat luovat irvokasta taidetta?"
Heidän mielensä ovat vääristyneitä, ja he katselevat todellisuutta
vääristyneen linssin läpi.
Renesanssin aikana ihmiset keskittyivät Jumalaan,
ja taide oli hienoa.
Ajattele vaikka Michelangeloa tai Da Vinciä. Hienoja teoksia.
Nykypäivän taide on ajautunut todella kauas tästä ja on
vinoutunutta, ja syy siihen löytyy taiteilijoiden elämänkatsomuksesta.
Mario kysyy: "Kuinka voin tietää, että Raamattu on totta?
Luottamukseni järkkyy, kun minulle tapahtuu pahoja asioita."
Lue kirjani Salainen valtakunta.
Siellä kirjoitan raamatullisista laeista, jotka vaikuttavat
jokaisen ihmisen elämään kaikkialla ja kaikkina aikoina.
Se auttaa sinua ymmärtämään. Lue myös Jeesuksen opetuksia.
Minä jaksan aina ihmetellä Jeesuksen valtavaa viisautta.
Tiedät Raamatun sanan olevan totta, kun sydämesi alkaa reagoida
tuohon viisauteen.
Lue sananlaskuja ja koettele niitä, niin näet Raamatun olevan totta.
Jätämme teille lopuksi nämä sanat 1. Johanneksen kirjeestä 4:16:
"Jumala on rakkaus, ja joka pysyy rakkaudessa,
se pysyy Jumalassa, ja Jumala pysyy hänessä."
Kun haluat jutella sinusta välittävän henkilön kanssa,
soita esirukoilijoillemme omassa maassasi jo tänään.
Suomennos: Hanna Tischer